STUDIU DE OPORTUNITATE

 privind aprobarea concesionării prin licitație publică a unui imobil-teren în suprafață de 30000 mp, aflat în proprietatea publică a Comunei Ștefan Vodă, județul Călărași, tarla 32, parcela 5, numar cadastral 5738 

Terenul în suprafață totală de 95797 mp este intravilan, are categoria de folosință curți-construcții și face parte din domeniul public al unitatii administrativ-teritoriale comuna Ștefan Vodă. 


Destinatie PUG : zona UTR 8, trup 2 cu destinatie unități agricole și unități industriale/depozitare.


Nota: avand in vedere destinatia actuala a zonei, pentru înființarea și funcționarea unei stații de betoane, NU este necesară întocmirea, avizarea și aprobarea unei documentații de urbanism faza PUZ (pentru schimbarea destinatiei).

CAPITOLUL I

 Date generale 

Studiul de oportunitate este parte componenta a documentației de atribuire, se elaboreaza de catre concedent din initiațiva sa ori in termen de 30 de zile de la însușirea propunerii de concesionare facută de persoana interesată, și se aprobă prin hotărâre de consiliu local. Studiul de oportunitate este elaborat în conformitate cu prevederile legale cuprinse în Capitolul II al legii nr. 50/1991 privind autorizarea executarii lucrarilor de constructii, republicata si actualizata, si ale Ordonantei de urgenta nr. 57/2019 privind Codul administrativ. Comuna Ștefan vodă a elaborat acest studiu de oportunitate in vederea concesionarii terenului intravilan în suprafață de 30000 mp, urmare interesului socetății Consim Invest SRL pentru construirea une stații de producere a betonului. 


În acest moment terenul care face parte din fosta groapă de gunoi a localității este intr-o stare avansată de degradare, fiind plin cu deșeuri diverse, neproductiv. 


Acest lot de teren intravilan nu face obiectul unor cereri de reconstituire a dreptului de proprietate privata sau de restituire, depuse in temeiul legilor retrocedarii proprietatilor, nu este grevat de sarcini si nu face obiectul vreunui litigiu. 


Prin această investiție suprafața de 30000 mp va fi valorificată superior în beneficiul locuitorilor comunei Ștefan Vodă, va fi eliminată poluarea din zonă și se vor creea premise pentru dezvoltarea durabilă a acesteia. 


Autorizarea lucrărilor la această investiție în conformitate cu prevederile Legii nr. 50/1991 privind autorizarea executarii lucrarilor de constructii, modificata, completata si republicata, revine în sarcina concesionarului. 

CAPITOLUL II 

Descrierea si identificarea terenului care face obiectul concesiunii

Terenul ce face obiectul concesiunii are o suprafață de 30000 mp. Suprafata de teren supusă concesiunii are are acces la urmatoarele facilitati (max 580 ml distanta):


• Retea de apa – nu are acces direct. 


• Retea de canalizare – nu are acces direct 


• Retea electrica (exista posibilitatea de racordare) 


• Retea de alimentare cu gaze naturale – nu are acces direct. 


Terenul apartine domeniului public al unitatii administrativ-teritoriale comuna Ștefan Vodă, judetul Călărași si este liber de sarcini. 


Terenul va fi concesionat pentru desfașurarea următoarelor activități:

· Depoluare;

· Amenajare stație beton 

· Securizarea zonei (a terenului și a terenurilor vecine).
CAPITOLUL III

Motive de ordin economic, financiar, social si de mediu care justifica realizarea concesiunii

Inițiativa concesionării are ca obiectiv principal utilizarea amplasamentului la potentialul maxim, atat din punct de vedere al concedentului, cât și al concesionarului. 


Din punctul de vedere al autorității publice locale, identificăm trei componente majore care justifică inițierea procedurii de concesionare a terenului și anume aspectele de ordin economico-financiar, cele legate de mediu și aspectele de ordin social. Întrucat terenul supus concesiunii nu este situat în interiorul unei arii protejate, nu este necesară obținerea avizului structurii de administrare/custodelui ariei naturale protejate, însă investitia se supune legislației în vigoare privind condițiile de protecție a mediului, concesionarul având obligația de a obtine acordul de mediu (dacă este cazul). 


Ca urmare a demararii investiției vor fi create premizele dezvoltării unei activități economice viabile ântr-o zonă aflată într-o continuă dezvoltare. Amplasarea și forma neregulată a terenului, cât și destinația anterioară a acestuia i-au creat condiția de teren neproductiv din toate punctele de vedere, iar concesionarea lui de către o persoana fizică sau juridică care să îl transforme într-un într-o zonă de producție este mai mult decât oportună. 


Din punct de vedere economic și social, realizarea investiției pe acest teren va conduce la crearea unor noi locuri de munca, va contribui semnificativ la depoluarea și securizarea zonei.


Concesionarul persoana juridică va fi obligat să aibă sediul pe raza comunei Ștefan Vodă.  


Din punct de vedere financiar concesionarea acestui teren neproductiv va genera venituri suplimentare la bugetul local prin: 

· încasarea redevenței aferente terenului concesionat, ca preț al concesiunii ;

· sume aferente eliberarii autorizației de construire; 

· sume ce urmează a fi încasate pentru impozitul pe teren;

· sume și cote defalcate din impozitul pe venit.

CAPITOLUL IV

Nivelul minim al redevenţei

Valoarea imobilului rezultată în urma evaluarii trebuie recuperata conform prevederilor art. 17 din legea nr. 50/1991, republicată, cu modificările și completarile ulterioare, privind autorizarea executarii lucrarilor de constructii, în maxim 25 de ani. 


Redevența minimă va fi stabilită conform unui raport întocmit de către un evaluator autorizat calculată astfel încât să asigure recuperarea în 25 de ani a preţului de vânzare al terenului, în condiţii de piaţă, la care se adaugă costul lucrărilor de infrastructură aferente. 


Concesionarul are obligația de achita lunar sau anual redevența aferentă terenului concesionat, pâna in ultima zi lucratoare din luna sau din an. Neplata redevenței la termenul scadent atrage după sine penalitaăși ori chiar rezilierea contractului, conform detaliilor ce vor fi incluse în contractul de concesiune. Redevența se va indexa anual cu indicele de inflație, prin hotărâre de consiliu local (daca este cazul). 

CAPITOLUL V

Procedura utilizata pentru atribuirea contractului de concesiune și justificarea alegerii procedurii

În conformitate cu prevederile capitolului II al Legii nr. 50/1991 privind autorizarea executării lucrărilor de construcții și dispoziţiile Ordonanței de urgență nr. 57/2019 privind Codul administrativ, contractul de concesiune se va atribui prin licitație publică. Pot participa la licitație toate persoanele fizice și juridice interesate, române sau străine care se încadreaza în condițiile impuse prin Caietul de sarcini, astfel cum va fi aprobat de Consiliul local al comunei Ștefan Vodă. 


Caietul de sarcini va cuprinde:


• informații generale privind obiectul concesiunii; 


• condiții generale ale concesiunii;


• conditiile de valabilitate pe care trebuie sa le îndeplinească ofertele; 


• clauze referitoare la încetarea contractului de concesiune.


Pe lângă acestea, se va adauga schița de amplasare în zonă a lotului de teren intravilan supus concesiunii. 


Comisia de licitație va fi alcatuită dintr-un numar impar de membri și va fi compusă din angajați din cadrul aparatului de specialitate al primarului și un expert cooptat. 

CAPITOLUL VI

Durata estimată a concesiunii 

Durata concesiunii este de 49 de ani, fără posibilitate de prelungire.


Subconcesionarea este interzisa. 

CAPITOLUL VII

Termenele previzibile pentru realizarea procedurii de concesionare

De la data intrarii în vigoare a hotărârii consiliului local privind aprobarea documentației de licitatie, sunt necesare 20 de zile pentru derularea procedurilor preliminare a licitației și desfășurarea primei ședințe. În funcție de rezultatele acesteia, sunt necesare minim 10 de zile până la perfectarea contractului. 

CAPITOLUL VIII

Avize obligatorii

Imobilul teren intravilan in suprafata de 30000 mp, ce face obiectul concesiunii, nu este incadrat in infrastructura sistemului national de aparare. Așadar, nu este necesară obținerea avizului Oficiului Central de Stat pentru Probleme Speciale și al Statului Major General. 


De asemenea, imobilul teren intravilan in suprafata de 30000 mp ce face obiectul concesiunii, nu este situat în interiorul unei arii naturale protejate. Astfel, nu este necesară obținerea avizului structurii de administrare/custodelui ariei naturale protejate.  

